Palšinis
54°7′5″ š. pl. 23°38′33″ r. ilg.﻿ / ﻿54.11806°š. pl. 23.64250°r. ilg.﻿ / 54.11806; 23.64250 Palšinis – ežeras Lietuvoje, Lazdijų rajone, 4 km į šiaurės vakarus nuo Veisiejų, Petroškų miške. Ežero ilgis iš pietvakarių į šiaurės rytus – 0,62 km, plotis – iki 0,32 km. Altitudė 124 m. Pietinis ir vakarinis krantai aukšti, apaugę medžiais. Šiaurinėje pakrantėje plyti pievos ir dirbami laukai, įsikūrusi dalis Kalvelių kaimo, eina kelias  134  Leipalingis–Lazdijai–Kalvarija . Ežeras nenutekantis, priklauso Šlavantėlės upelio baseinui (Baltosios Ančios upės baseinas).